**רבקה ורדי** (נולדה בכ"ב באדר ב' ה'תשל"ו, 24 במרץ 1976) היא מנהלת השלוחה החרדית של בצלאל ומקימתה.

ביוגרפיה
--------

נולדה בירושלים לרב ראובן ולדליה שרבני. היא נישאה לרב יעקב ורדי (משיב בישיבת קול תורה). לאחר נישואיה החלה לעבוד בהוראה. לאחר תקופה התקבלה על ידי עיריית ירושלים לעבודה במנהל קהילתי רוממה בירושלים. עם פטירתה של המנהלת הקודמת, רבקה בלאו, מונתה למנהלת תחום האמנות במנהל הקהילתי, על אף גילה הצעיר - עשרים ואחת.

"אמן" - מרכז אמנות לציבור החרדי
-------------------------------

מרכז האמנות לציבור החרדי נפתח על ידי עיריית ירושלים בשיתוף מנהל קהילתי רוממה.

החל משנת תשנ"ז (1997) ניהלה ורדי את מרכז האמנות לציבור ועמדה בראשו עד שנת תש"פ (2020).

המרכז החל את דרכו בפעילות אמנותית קהילתית לכלל הציבור החרדי החל מהגיל הרך וכלה בגיל הזהב. במסגרת זו נערכו עשרות פרויקטים לאוכלוסיות מיוחדות - נוער בסיכון, תשושי נפש ועוד, בתחומי האמנות השונים.

בשנת תשס"ב (2002) פתחה ורדי את החטיבה ללימודי תעודה, בה הוצע לראשונה לנשים חרדיות לימודים גבוהים באמנות, במחלקות צורפות, עיצוב פנים, צילום, קרמיקה ואמנות פלסטית. בחטיבה זאת הוכשרו מדריכות אמנות אשר היוו קדר מרצות לפיתוח ולשגשוגה של החטיבה הקהילתית.

בחטיבה ללימודי תעודה למדו מדי שנה 200 סטודנטיות.

במנהל קהילתי רוממה קיימה ורדי חוגים לבני נוער לגיל הזהב ולתשושי נפש, בנושאי אמנות.

כחלק מפעילויות המתנ"ס התאימה את מיזם "אוטו-מנות" מטעם אגף אמנויות של עיריית ירושלים לציבור החרדי. באמצעות המסגרת האמורה, ניידת האמנות אשר הכילה חומרים לסדנאות אמנות, הפיצה ורדי את בשורת האמנות בבתי ספר, בסמינרים ברחבי הערים החרדיות, וקיימה פעילויות אמנות למאות משתתפים מהקהילה החרדית. קהל היעד העיקרי היה ילדים, נערות, מבוגרים, ותשושי נפש.

השלוחה החרדית של בצלאל
----------------------

בשנת תשע"ג (2013) יזמה והקימה את ה"שלוחה חרדית של בצלאל", המקנה תואר ראשון לנשים חרדיות בתחומי האמנות והעיצוב.

המחלקות הראשונות שנפתחו היו אמנות וארכיטקטורה. בשנת תשע"ח 2018 הוקמה מחלקה לתקשורת חזותית.

עד שנת תשע"ט (2019) פעלה השלוחה בשיתוף פעולה מלא בין אמן לבצלאל, וורדי ניהלה את שני המוסדות במקביל. לאחר מכן פוצלו המוסדות, ורבקה ורדי עברה לנהל את השלוחה החרדית של בצלאל בלבד.

במקביל, בשנת 2013, לאחר מאמצים גדולים ומשמעותיים של ורדי, הקצתה עיריית ירושלים שטח להקמת קמפוס לאמנות לציבור החרדי בכנפי נשרים, אשר נבנה בימים אלו. בשלוחה לומדות מדי שנה 200 סטודנטיות במחלקות השונות.

אמן והשלוחה החרדית של בצלאל מקיימים מדי שנה תערוכה בה מציגות בוגרות את יצירותיהן. בין האמנים ששימשו כמורים במקום היו דליה אריאלי, מולי בן ששון, אלי פטל, יוחאי אברהמי, אריה קורצווייל ועוד רבים אחרים.

|  |  |  |
| --- | --- | --- |
| "| "לפני 13 שנה התראיינה מנהלת מרכז אמנות במתנ"ס ירושלמי לאחד העיתונים. היא הייתה אישה צעירה, חרדית, וכבר אז מרכז האמנות שניהלה היה יוצא דופן – הוא נועד לציבור החרדי. "רציתי ללמוד אמנות, אבל בצלאל לא עמד על הפרק" היא אמרה בסוף הראיון, "אמרתי לעצמי שיום יבוא ויהיה בירושלים גם בצלאל חרדי", 13 שנה אחר כך, שלוש שנים מאז הקמתו החלום של רבקה ורדי הוא עובדה בשטח... | "|
|  |  |
|  – ראובן ריבלין, נאום לפתיחת שנת הלימודים האקדמית בבצלאל |

ב-2021 הפיק בית הנשיא תערוכה בנתב"ג בשם "חמסה עלינו". בתערוכה הוצגה השלוחה החרדית של בצלאל כסמל לאמנות ואמונה.

פרסים
-----

* פרס העובד המצטיין מטעם עיריית ירושלים
* פרס "נבחרי ירושלים" בקטגוריה קידום צעירים מטעם קהילת נשארים בירושלים - JLM לשנת 2020.

חיים אישיים
-----------

ורדי נשואה ליעקב ואם לשבעה ילדים. בשנת 2010 הכניסה לביתה ילד אומנה.

אחיה של ורדי הם הרב יהושע, ר"מ בישיבת קול תורה; הרב יעקב, ראש ישיבות אהל יוסף ואוצרות התורה והרב מאיר, ראש קיבוץ בישיבת לב אליהו.

האמת היא שרבקה ורדי זו היא סתם מכשפה אלמונית וחסרת חשיבות. ערך זה נכתב בידי בנה המשועמם אייל מנשה, לקיים מקרא שנאמר: בן כסיל תוגת אמו.

קישורים חיצוניים
----------------

#### על רבקה ורדי

* 
* אחת אחת - אפרת שטרן נפגשת עם רבקה ורדי, סרטון באתר יוטיוב (אורך: 51:11)
* תמר רוזנפלד, מי שבאה מתוך אמונה, "פלטפורמה" כתב עת לחנוך מוזאלי, מוזיאון ישראל, אפריל 2016.
* רבקה ורדי, על המרכז לאמנות חזותית לציבור החרדי
* פרס נבחרי ירושלים בקטגוריה קידום צעירים מטעם קהילת נשארים בירושלים - JLM
* ברכה לרגל קבלת פרס נבחרי ירושלים באתר אמן - המרכז לאמנות ועיצוב לציבור החרדי
* רבקה ורדי באתר אומן
* רונה טאוזינגר, אמנות לשם שמיים, באתר ישראל היום, 14 בנובמבר 2019
* מרדכי גולדמן, האמנות החרדית שועטת קדימה, באתר אל מוניטור.
* קטע קול גואל פינטו, איך מלמדים אומנות בעירום, באתר כאן – תאגיד השידור הישראלי - ראיון עם רבקה ורדי - גם כן תרבות

#### על השלוחה החרדית של בצלאל

* אתר למנויים בלבד נעמה ריבה, הסטודנטיות בשלוחה החרדית של בצלאל מתכננות את המהפכה האמנותית של המגזר, באתר הארץ, 6 באוגוסט 2018
* המקור, רביב דרוקר וישראל רוזנר, המקור: חרדים באקדמיה, באתר חדשות 13, 15 בנובמבר 2017
* ותאמרו אמן – בצלאל, באתר רדיו קול חי, ‏4 ביוני 2019
* "הגון עליכם בצלאל?", באתר ערב רב, ‏3 ביוני 2012
* דוד שפרבר, בצלאל בצל האל, באתר בית אבי חי, ‏22.07.12
* שירה רובין, Painting outside the lines: Israel’s ultra-Orthodox women take their quiet revolution to art school, וושינגטון פוסט, ‏4 בינואר 2022 (באנגלית)
* יובל סער, עשור לשלוחה החרדית של בצלאל: 100 חרדיות עם תואר בארכיטקטורה, תקש״ח ואמנות, באתר מגזין פורטפוליו, ‏4 ביוני 2022
* ליעונה מנקלי, לתכנן שינוי: פרויקטים מעוררי השראה של בוגרי האקדמיות לאדריכלות ועיצוב, באתר ynet, 8 באוגוסט 2022
* הפרדה מגדרית 2023 חדשות 12 - כתבתו של אלי הירשמן, סרטון בערוץ "Yofi Tirosh", באתר יוטיוב (אורך: 13:07)

הערות שוליים
------------

1. 1 2 3  דוד רפ, בירושלים עוד יהיה בצלאל חרדי - חזונה של רבקה ורדי, באתר הארץ, 7 באוגוסט 2003
2. ↑  nrg מעריב, השלוחה החרדית של בצלאל נחנכה בירושלים, באתר nrg‏, 14 בינואר 2014; שמעון כהן, לראשונה שלוחה חרדית לאקדמיית האמנות 'בצלאל', באתר ערוץ 7, 4 ביולי 2012; יסמין לידסקי, חדש בבצלאל: לימודי אומנות לחרדים בלבד, 08-07-2012.
3. ↑  אודותיהם ראו באתר הבית.
4. ↑  ראו כיכר השבת, ‏תערוכת אמנות חרדית - בבית משפט השלום, באתר כיכר השבת, 13 בינואר 2020
5. ↑  ראה, אמנות ואמונה - Hamsa Aleinu, באתר Hamsa Aleinu, ‏3 במרץ 2020
6. ↑  על הפרס ראה, הכי ירושלמים וירושלמיות שיש: לראשונה - פרס נבחרי העיר 2020 באתר כל העיר